Պերմանգանաչափություն

Պերմանգանաչափություն, գերմանգանատաչափություն, քանակական քիմիական վերլուծության տիտրաչափական (ծավալային) եղանակ, որը հիմնված է կալիումի պերմանգանատը՝ KMnO4, որպես օքսիդիչ օգտագործելու վրա։ Ստանդարտ աշխատանքային լուծույթները (0,01-0,1 Մ KMnO4) վառ գունավորված են (կարմրամանուշակագույն) և տիտրման վերջնակետը որոշելու համար հատուկ ինդիկատորների կիրառումն անհրաժեշտ չէ։ Քանի որ KMnO4-ը հատկապես լույսի և վերականգնիչների ազդեցությամբ մասնակի քայքայվում է և առաջացած MnO2-ն արագացնում է քայքայումը, նրա լուծույթը նախ ֆիլտրում են և տիտրելուց հետո պահում մուգ գույնի մաքուր սրվակներում։